Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30) MüM rendelet előírásai szerint kell
Paragraph Index: 249

b) Gazdálkodó szervek, vállalkozók tűzvédelmi feladatai témából: Rendezési szinten sajátítsák el a tanulók: — a tűzvédelmi ellenőrzés megtartásának szabályait, módszereit, — a tűzvédelmi hatóság által végrehajtott ellenőrzésekkel kapcsolatos feladatát. Definíciós szinten sajátítsák el a tanulók: — a tűzvédelmi oktatásban használható szemléltető eszközök szerepét, felhasználását, — a tűzvédelmi hatósági jogkör elemeket és tartalmát, — a tűzvédelmi szakhatósági ügyfajtákat és az eljárási rendet, — az egyes tűzvédelmi hatósági és szakhatósági ügyekkel kapcsolatos teendőket. Jártassági szinten tudják végrehajtani a tanulók: — átlagos veszélyeztetettségű építmény tűzvédelmi ellenőrzését, — Tűzvédelmi Szabályzat és Tűzriadó Terv elkészítését, — tűzvédelmi oktatás megtartását, — tűzvédelmi szakvizsga előkészítését, megszervezését.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes